Hifikepunye Pohamba in 2014
2de President van Namibië
21 Maart 2005 – 21 Maart 2015
18 Augustus 1935 (1935-08-18) (79 jaar oud)
Okanghudi, Suidwes-Afrika (tans Namibië)
Mense se Vriendskap Universiteit van Rusland
Hifikepunye Lucas Pohamba (gebore op 18 Augustus 1935 in Okanghudi in die distrik Ohangwena in Noord-Namibië) was die tweede president van Namibië. Hy het die Namibiese presedensiële verkiesing van 2004, as kandidaat van die regerende SWAPO, oorweldigend gewen. Hy het die amp van president in Maart 2005 amptelik beklee en het gedien tot 2015. Hy is ook die president van SWAPO sedert November 2007.
As kind het Pohamba in die Anglikaanse Kerk van Suider Afrika groot geword. Na sy skoolloopbaan het hy, van 1956 tot 1960 in die Tsumeb myn gewerk. Op die ouderdom van 25 was Pohamba 'n stigterslid van SWAPO in 1960. In Junie 1961 is hy gearresteer op aanklagte van politieke oproerigheid. Hy is daarna skuldig bevind deur 'n stamhof in Ohangwena, in die openbaar gegesel en beveel om die area te verlaat. Hy het na Tanganjika gevlug waar hy die res van SWAPO se leierskap opgesoek het.
SWAPO-verkiesingsplak met Pohamba in 2004
Hifikepunye Pohamba in 2005
In September 1964 is Pohamba na Lusaka gestuur om 'n SWAPO kantoor in Noord-Rhodesië (nou Zambië) te open. In 1966 is Pohamba en Sam Nujoma uit die land verban en in daardie tyd het hy Nujoma se grootste vertroueling geword. In 1969 is hy verkies as 'n lid van SWAPO se Sentrale Komitee en is hy aangestel as adjunk-administratiewe sekretaris van die party. Teen 1977 is hy verkies as die party se Sekretaris van Finansies. Van 1979 tot 1981 was hy in beheer van SWAPO-aangeleenthede in Zambië, waarna hy na die party se hoofkwartier in Luanda, Angola gestuur is, waar hy gebly het tot SWAPO beheer oor Namibië gekry het in 1989. Gedurende sy tyd in Luanda het hy vir 'n tydjie in die politiek gestudeer in